Diari Oficial de la Generalitat Valenciana


Sumari del DOGV 6276, del 27-05-2010 (2010/5734)

RESOLUCIÓ de 14 de maig de 2010, del conseller de Governació, com a president de la Comissió de Codificació Civil Valenciana, per la qual es modifica la composició de l'òrgan col·legiat esmentat.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/5734


Data del document
:   14-05-2010

Organisme emissor
:   Conselleria de Governació

Tipus de document
:   Resolució

Descriptors 

:   * Comissió de Codificació Civil Valenciana

RESOLUCIÓ de 14 de maig de 2010, del conseller de Governació, com a president de la Comissió de Codificació Civil Valenciana, per la qual es modifica la composició de l'òrgan col·legiat esmentat. [2010/5734]  
La Comissió de Codificació Civil Valenciana va ser creada mitjançant el Decret 97/2004, d'11 de juny, del Consell, com un òrgan col·legiat de suport a aquest, encarregat d'elaborar i presentar els esborranys d'avantprojectes de llei en matèria de dret foral civil valencià.  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós organismes.  
L'article 3 de l'esmentat Reglament regula la composició de la Comissió de Codificació Civil Valenciana en els termes següents:  
«1. La Comissió de Codificació Civil Valenciana estarà composta per:  
a) Un/a president/a, que serà el/la titular de la Conselleria amb competències en matèria de desenrotllament estatutari.  
b) Un/a vicepresident/a, que serà el/la director/a general de l'Advocacia General de la Generalitat.  
c) Un/a vicepresident/a, que serà el/la titular de l'òrgan directiu a què corresponguen les funcions en matèria de desenrotllament estatutari de la Conselleria que ostente les dites competències.  
d) Un/a secretari/a general que serà el/la titular de la Sotssecretaria de la Conselleria que tinga atribuïdes les competències en matèria de desenrotllament estatutari.  
e) I fins a un màxim de quinze vocals nomenats pel/la president/a, d'entre juristes de reconegut prestigi, actuant un/a d'ells com coordinador/a.»  
De conformitat amb allò que s'ha establit per aquest precepte, el conseller de Governació, com a president de la Comissió de Codificació Civil Valenciana, va determinar, mitjançant Resolució de 9 de novembre de 2007 (DOCV núm. 5644, de 21 de novembre d'aqueix any), la composició de l'òrgan col·legiat de referència.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'aquest decret.  
En exercici d'aqueixa facultat i en virtut del que disposa l'article 13.1 del Decret 19/2009, de 6 de novembre, del president de la Generalitat, pel qual es determinen les conselleries en què s'organitza l'administració de la Generalitat, en relació amb l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, resolc:  
Primer  
Nomenar vocal de la Comissió de Codificació Civil Valenciana Aránzazu Calzada González, com a jurista de prestigi reconegut.  
Segon  
D'acord amb el que disposa l'article 3 del Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, el mandat de la nova vocal tindrà, excepte renúncia, cessament o revocació, una vigència de quatre anys, a comptar des de la data en què aquesta resolució tinga efectes.  
Tercer  
La present resolució es publicarà en el Diari Oficial de la Comunitat Valenciana i tindrà efectes des del dia de la seua publicació.  
València, 14 de maig de 2010.- El conseller de Governació: Serafín Castellano Gómez.